text:
- pba
                                            udskrift
                                                af
                            sø- & handelsrettens dombog
                                           ____________
                                              dom
afsagt den 27. februar 2015
h-73-13
                                      torben damløkke pedersen
                                      (advokat per astrup madsen)
                                      mod
                                      tryg forsikring a/s
                                      (advokat morten boe svendsen)
sagens baggrund og parternes påstande
sagen angår, om tryg forsikring a/s som torben damløkke pedersens forsikringsselskab er
forpligtet til at udbetale erstatning for gods bortkommet ved tyveri i forbindelse med en
transport omfattet af cmr-loven (lov om fragtaftaler ved international vejtransport).
sagen er anlagt den 9. august 2013.
                                                 -2-
torben damløkke pedersen har endeligt påstået, at tryg forsikring a/s skal betale principalt
256.115,96 kr., subsidiært et mindre beløb fastsat af retten, med procesrente fra sagens anlæg.
tryg forsikring a/s (tryg forsikring) har principalt påstået frifindelse, subsidiært betaling
af et mindre beløb end 256.115,96 kr. med tillæg af procesrente
oplysninger i sagen
torben damløkke pedersen er selvstændig fragtfører og havde tegnet en transportforsikring
hos tryg forsikring, der dækker den sikredes ansvar i henhold til cmr-loven.
transporten
logistikvirksomheden skandinavisk logistisk a/s (herefter skan log) havde indgået en
transportaftale vedrørende en transport fra eskilstuna i sverige til taulov i danmark med
bsh home appliances ab (herefter bsh), der forhandler bosch og siemens hvidevarer mv.
skan log viderekontraherede aftalen til fragtselskabet dsv, som videre indgik aftale med
torben damløkke pedersen om, at han skulle være udførende transportør på transporten.
det fremgår af fragtbrev udstedt den 19. maj 2011, at godset blev udleveret hos bsh i eskil-
stuna, sverige, den 19. maj 2011. modtageren var bsh c/o skan log i taulov, danmark.
godsets totalvægt var anført til 6.000 kg. chauffør på transporten var per møller hansen, der
er ansat hos torben damløkke pedersen.
efter ankomsten til danmark senere den 19. maj 2011 parkerede per møller hansen traileren
med godset på heimdalsvej i bjerringbro, som er i nærheden af hans bopæl. det var op til en
helligdagsweekend, og da han den 23. maj 2011 kom for at hente traileren igen, var den væk.
per møller hansen anmeldte tyveriet til politiet med det samme. traileren var udstyret med
gps og kunne derfor findes. den blev fundet i hinnerup, og per møller hansen besigtigede
traileren sammen med politiet. det blev konstateret, at en del af godset i traileren var blevet
stjålet. det fremgår af politirapporten, at det ikke umiddelbart kunne fastslås, hvor stor en
del af lasten, der var stjålet.
                                                      -3-
traileren blev herefter kørt til slutdestinationen i taulov, og på fragtbrevet af 19. maj 2011
for transporten fra sverige til taulov i danmark er der med håndskrift påført følgende tekst:
       ”d. 23/5-2011
       modtaget med forbehold da trailer har været stjålet. billeder er taget af trailer ved an-
       komst til taulov.
       jesper a.”
anmeldelsen af kravet og yderligere korrespondance
den 23. maj 2011 anmeldte per møller hansen skaden til tryg forsikring, hvis sagsbehandler
kaj christian drasbeck samme dag bad torben damløkke pedersen fremsende følgende:
       ”1.    kopi af fragtbrev med anmærkning om evt. mangler
         2.   kvittering for anmeldelse til politiet
         3.   andet.”
tryg forsikring tog forbehold for erstatningspligten indtil punkt 1-3 var opfyldt.
den 13. september 2011 sendte fragtselskabet dsv ”faktura, samt kopi af faktura fra skanlog
til dsv” til tryg forsikring, og dagen efter bad tryg forsikring dsv om dokumentation for
kravet. tryg forsikring tog forbehold for erstatningspligten, indtil de havde modtaget do-
kumentationen. dokumentationen kunne ifølge e-mailen bestå af følgende:
       ”1.    kopi af fragtbreve
         2.   originale fakturaer fra afsendere til modtagere
         3.   skriftlig reklamation fra de skadelidte
         4.   skadesopgørelser over manglende gods
         5.   fotos taget ved ankomst til taulov
         6.   kvittering for anmeldelse til politiet
         7.   dokumentation for vægten af det manglende gods
         8.   andet”
den 23. maj 2012 bad dsv ved mikkel møller skan log om yderligere oplysninger til brug
for opgørelsen af tabet, da sagen endnu ikke var afsluttet. skan log oplyste i den forbindelse
bl.a., at den samlede vægt i traileren på grundlag af kollilister var opgjort til 6.051 kg, hvoraf
                                                -4-
der havde været 1.850 kg gods tilbage på traileren, da den ankom til taulov. det blev oplyst,
at der ikke var taget billeder af den tilbageværende last.
den 22. juni 2012 sendte dsv ”alle resterende relevante oplysninger i forbindelse med sa-
gen” til tryg forsikring og oplyste samtidig, at billeder kunne fås ved henvendelse til midt-
og vestsjællands politi.
den 9. juli 2012 meddelte tryg forsikring, at de betragtede kravet som forældet i medfør af
cmr-lovens § 41, idet kravet var udokumenteret. tryg forsikring returnerede herefter de
modtagne dokumenter.
dsv bestred ved e-mail af 11. juli 2012, at kravet var forældet, men tryg forsikring fastholdt,
at kravet var forældet.
lastens indhold og opgørelsen af kravet
den 31. juli 2011 opkrævede skan log sit opgjorte tilgodehavende for den bortkomne last
over for dsv. kravet var opgjort til 259.129,31 kr. der er mellem parterne enighed om, at der
ikke ved opgørelsen var vedlagt bilag til opgørelsen. dsv viderefakturerede beløbet til tryg
forsikring den 13. september 2011.
som dokumentation for lastens nærmere indhold har torben damløkke pedersen fremlagt
en kolliliste udskrevet den 11. juni 2012, hvor bl.a. er angivet numre på fragtbreve og følge-
sedler. de underliggende fragtbreve, der alle er udskrevet den 1. august 2013, er tillige frem-
lagt i sagen. på alle fragtbreve er bsh hvidevarer a/s i taulov anført som afsender, mens
modtagerne varierer. på alle fragtbreve var angivet en vægt som sammenlagt giver en total
vægt for den samlede mængde gods på 5.589 kg. til hvert af de fremlagte fragtbreve er knyt-
tet en faktura, der er udstedt af bsh hvidevarer a/s i ballerup, og hvor skan log er anført
som modtager.
der er mellem sagens parter enighed om, at der er overensstemmelse mellem de fremlagte
fragtbreve og fakturaer, dog med følgende undtagelser:
                                                -5-
       - fragtbrev nummer 1250048768 omfattende bl.a. 50 stk. bosch vaskemaskiner,
          hvilket var samstemmende med fakturanummer 3000395713, men der blev i
          dette tilfælde udstedt en kreditnota (fakturanummer 3005036273) omfattende
          40 stk. bosch opvaskemaskiner.
       - fragtbrev nummer 12500048803 omfattede bl.a. 2 stk. gag opvaskemaskiner,
          1 stk. gag ovn og 1 stk. ”… niche køle integr. …”, mens fakturanummer
          3000400446 udelukkende omfattede 2 stk. gag opvaskemaskiner og 1 stk.
          gag ovn.
       - fragtbrev nummer 1250048821 omfattede bl.a. 2 stk. lugt- og fedtfilter, mens
          den tilhørende fakturanummer 3000396745 udelukkende omfattede 1 stk.
          lugt- og fedtfilter.
torben damløkke pedersen har opgjort sit krav på grundlag af de fremlagte fakturaer og
fragtbreve. nettoprisen på varerne er i fakturaerne opgjort på grundlag af en stykpris, hvor-
fra er fratrukket en grundrabat på 36 %, dog med undtagelse af to tilfælde, hvor der er ydet
en grundrabat på henholdsvis 20 % og 30 % og en ikke nærmere defineret ekstrarabat. total-
prisen er beregnet som nettoprisen tillagt et miljøgebyr på 25 kr.
påstandsbeløbet udgør de fremlagte fakturaers samlede sum.
forklaringer
der er under sagen afgivet forklaring af torben damløkke pedersen, mikkel møller, kaj
dragsbeck og kurt jensen.
torben damløkke pedersen har forklaret bl.a., at han har været vognmand siden 1996. han
har tre lastvognstrailere. siden 2010 har han kørt fast for fragtselskabet dsv og for thermo-
transit i padborg. for dsv transporterede han medicin fra orifarm i odense til stokholm i
sverige. indholdet af returlasten fra sverige varierede meget. han kørte ofte for selskabet
skan log via sit samarbejde med dsv, som samarbejdede med skan log. indtil nærværende
                                                 -6-
episode kørte han med alle tre trailere for dsv, men i dag kører han udelukkende med én af
sine trailere for dsv.
det var ikke dsv’s danske afdeling, men dsv’s afdeling i malmø, der gav ordre om hvilken
last, de skulle have med retur fra sverige. hans chauffør per møller hansen varetog ikke
lastningen af traileren i eskiltuna i sverige, men kiggede udelukkende på og kom eventuelt
nogle puder o. lign. ind i lastrummet for at stabilisere lasten. det var skan log i sverige, der
havde udfyldt transportdokumentet, herunder den totale bruttovægt. de tæller normalt ikke
det gods, der lastes ombord på traileren, og kontrollerer heller ikke den samlede bruttovægt.
det er næsten umuligt for dem at kontrollere, om lasten stemmer helt med oplysningerne i
fragtbrevet. normalt vil de vide, at lasten indeholder f.eks. hvidevarer, men de vil ikke vide,
hvordan lasten er fordelt på enkelte produkter, og de ser ikke de underliggende fragtbreve.
det er afsenderen af godset, der underskriver fragtbrevet.
når de kører for skan log er det oftest flytning af gods mellem forskellige af virksomhedens
lagre. ved den konkrete transport havde de ikke stykgods med fra andre ordregivere.
det var hans chauffør per møller hansen, der udførte den omhandlede transport. per møller
hansen kørte fast for ham og havde tidligere kørt ruten for en vognmand ved navn gunnar
kristensen, fra hvem han selv havde overtaget ruten. per møller hansen kørte traileren til
danmark, hvor han parkerede den aflåst ca. 3 km fra sin bopæl i nordjylland, ligesom han
havde gjort uden problemer mange gange tidligere. det var sent på dagen før store bededag,
og godset kunne derfor ikke køres direkte til skan log i taulov og blive afleveret. per møller
hansen underrettede ham straks mandag morgen den 23. maj 2011, da han konstaterede, at
traileren var borte. herefter anmeldte per møller hansen den bortkomne trailer til politiet.
via skan logs gps-registreringer fandt de frem til, at traileren stod i hinnerup. per møller
hansen kontaktede politiet, som ankom til stedet og fastslog, at der havde været indbrud i
traileren, og at noget gods var blevet stjålet. han besigtigede ikke selv traileren i hinnerup.
da politiet havde færdiggjort deres arbejde, kørte per møller hansen traileren til skan log i
taulov, hvor det tilbageværende gods blev losset. ansatte hos skan log varetog losningen.
hans selskab har som udførende transportør ikke kontakt med det fysiske gods hverken ved
                                                 -7-
lastning eller losning. han ved ikke, om dsv var til stede i forbindelse med losningen hos
skan log, eller om per møller hansen var til stede, da optællingen af godset fandt sted.
efterfølgende anmeldte de tyveriet til tryg forsikring, som fik kopi af fragtbrevet og senere
også politirapporten. herefter var der en korrespondance mellem dsv og tryg forsikring,
idet det var dsv, der gjorde ansvar for godstyveriet gældende. han talte dog også selv med
sagsbehandleren kaj drasbeck hos tryg forsikring et par gange. i marts måned 2012 blev
han ringet op af mikkel møller fra dsv, som oplyste, at sagen fortsat kørte i forhold til tryg
forsikring. han troede på da, at sagen var blevet afsluttet for længe siden. efter anmodning
fra mikkel møller sendte han på ny det fragtbrev, han var i besiddelse af, og politirapporten
til dsv. han kontaktede tillige kaj drasbeck for at få status på sagen. kaj drasbeck oplyste
hvilke dokumenter, han havde anmodet dsv om at sende, og gjorde opmærksom på, at tryg
forsikring anmodede om at få originale handelsfakturaer. kaj drasbeck bad ham om ikke at
foretage sig yderligere, selv om han tilbød at hjælpe med at skaffe de resterende oplysninger
for at få sagen afsluttet.
da tidspunktet for kravets forældelse nærmede sig, ringede han atter til kaj drasbeck for at
få en status. men kaj drasbeck sagde blot, at det med forældelse måtte de se på ”til den tid”.
han har ikke været involveret i opgørelsen af kravets størrelse, men har udelukkende leveret
de dokumenter til tryg forsikring, som han blev bedt om. de fremlagte fakturaer modtog
han fra dsv, som havde fået dem fra skan log. han har aldrig set de enkelte fragtbreve, der
var omfattet af transporten. de får altid kun et ”samlet fragtbrev”, som det der er udstedt i
sagen mellem bsh i eskilstuna og bsh c/o skan log i taulov. det er bsh i eskilstuna, der
har anført, at bruttovægten udgjorde 6.000 kg. hans chauffør underskriver fragtbrevet på en
af de sidste sider i fragtbrevet. ved levering af lasten i danmark kvitteres for afleveringen.
de ser ikke de underliggende pakkelister, da disse føres elektronisk mellem aftaleparterne.
det vil være næsten praktisk umuligt for dem som udførende transportør at kontrollere, om
antallet af lastede kolli stemmer helt overens med pakkelisterne.
                                                -8-
i juli 2012 lukkede dsv hans afregningskonto. han kontaktede dsv for at få en forklaring og
fik oplyst, at grunden var manglende udbetaling i forbindelse med en forsikringssag, det vil
sige nærværende sag. han besluttede at acceptere, at der skete udligning af dsvs tilgodeha-
vende på grund af godstyveriet på hans konto hos dsv, så sagen mellem ham og dsv in-
ternt kunne afsluttes, og så ville han selv påtage sig at videreføre kravet over for tryg for-
sikring. i forbindelse med udligningen rådførte han sig med en advokat. tryg forsikring til-
bød ham også juridisk bistand. han mener ikke, at det i relation til dsv er indgået aftaler om
afbrydelse af forældelse.
mikkel møller har forklaret bl.a., at han blev ansat hos dsv i november 2010 som transport-
disponent. hans opgave er bl.a. at planlægge transporter fra danmark til sverige, men ikke
retur. han planlagde derfor ikke returtransporten fra sverige til danmark i denne sag. hos
dsv var det ham, der havde kontakten til torben damløkke pedersen. i 2011 havde torben
damløkke pedersen 1 trailer, der kørte fast til stockholm med medicin for en af dsvs kunder
i odense.
dsv havde et fast samarbejde med skan log, men torben damløkke pedersen havde ingen
direkte kontakt til skan log. det var hans kollegaer hos dsv i malmø, der arrangerede retur-
lasten. indholdet af de laster, torben damløkke pedersen skulle have med retur til danmark,
varierede. sædvanligvis ved dsv hvilken type varer, der bliver lastet på de transportørernes
trailere, men de modtager hverken pakkelister eller fragtbreve. i denne sag vidste dsv der-
for ikke hvilke specifikke hvidevarer, der var lastet ombord i traileren. dsv er ikke involve-
ret i påtegning af fragtbreve.
dsv blev underrettet om tyveriet af lasten mandag den 23. maj 2011 om morgenen. dsv
kontaktede det firma, de havde leaset traileren igennem, og via gps signaler kunne de spore
traileren. ham bekendt besigtigede dsv ikke godset, da det ankom til taulov.
dsv betalte kravet fra skan log, der blev opkrævet ved faktura af 31. juli 2011 og udstedte
en ny faktura vedrørende beløbet til tryg forsikring. han foretog ikke en vurdering af, om
kravet var opgjort korrekt. det var ikke hans opgave. tryg forsikring betalte ikke beløbet til
                                                -9-
dsv, men bad i stedet ved om yderligere oplysninger pr. e-mail. han videresendte e-mailen
til sin kollega i malmø, der havde arrangeret returtransporten. han har ikke set billeder taget
af godset, da det ankom til taulov og mindes heller ikke at have efterspurgt det. dsv fulgte
ikke op på de oplysninger, som skan log gav om godsets vægt den 11. juni 2011.
han hørte først om sagen igen i maj/juni 2012. han har ikke kendskab til, om kollegaen i
malmø forinden havde fulgt op på sagen. han bad torben damløkke pedersen kontakte
tryg forsikring for at få en status i sagen. da tryg forsikring ikke umiddelbart ville dække
tabet, blev de enige med torben damløkke pedersen om, at dsv fakturerede beløbet til ham,
og at torben damløkke pedersen så selv skulle opkræve beløbet hos tryg forsikring. torben
damløkke pedersen betalte det fakturerede beløb umiddelbart efter opkrævningen. han ved
ikke om, torben damløkke pedersen har taget forbehold for tilbagesøgning af kravet. han er
ikke bekendt med, at dsv foretog modregning/udligning på torben damløkke pedersens af-
regningskonto i denne forbindelse.
kaj drasbeck har forklaret bl.a., at han er skadebehandler i tryg og har været det i 35 år. han
behandler udelukkende transportskader og har gennem tiden behandlet skadesanmeldelser
vedrørende torben damløkke pedersen, der er forløbet problemfrit, også efter denne sag.
den 23. maj 2011 modtog han en opringning fra per møller hansen, som underrettede ham
om, at traileren med godset var forsvundet. han informerede per møller hansen om, at han
skulle kontakte politiet. per møller hansen oplyste, at politiet var underrettet. han bad per
møller hansen sende en kopi af anmeldelsesrapporten og instruerede ham herefter om, at
han skulle levere den tilbageværende del af godset til modtageren. det var varemodtageren,
der skulle udfærdige en opgørelse over det manglende gods. det var ikke på tale at få en
uafhængig opgørelse af godset fra en surveyor. han var ikke bekendt med hvilke parter, der
var involveret i transporten, eller hvilken type gods der var tale om.
samme dag anmodede han skriftligt torben damløkke pedersen om yderligere oplysninger.
torben damløkke pedersen svarede den 30. maj 2011 ved at sende en ansvarligholdelse fra
dsv. han reagerede ikke herpå. den 13. september 2011 en e-mail fra dsv, og ved e-mail af
                                                 - 10 -
14. september 2011 bad han derfor dsv om yderligere oplysninger. dsv reagerede ikke på
denne e-mail, udover at han på et tidspunkt fik en telefonisk henvendelse fra dsv, hvor han
oplyste, at han ikke kunne foretage sig yderligere, inden han havde modtaget den dokumen-
tation, som han havde bedt om. han kender ikke baggrunden for, at han gennem en periode
ikke hørte fra dsv. det samme svar gav han torben damløkke pedersen, da han kontaktede
ham i maj 2012. de talte ikke om, at torben damløkke pedersen gerne ville betale dsv eller
om forældelse. efterfølgende fik han oplyst fra en kollega, at torben damløkke pedersen
havde indfriet kravet over for dsv.
med hensyn til dokumenter havde han allerede kvitteringen fra politiet samt pakkelisten,
der dækkede hele forsendelsen, og de 2 fakturaer stilet til henholdsvis dsv og skan log,
som dsv sendte den 22. juni 2012. han afviste endeligt kravet over for dsv den 11. juli 2012.
han afviste kravet, fordi han fortsat ikke havde modtaget den yderligere dokumentation,
han havde bedt om. han returnerede dokumenterne i sagen efter vejledning fra en kollega.
dsv fastholdt kravet og sendte yderligere dokumentation, som dog heller ikke indeholdt de
oplysninger, han havde bedt om. de fremsendte fakturaer var ikke korrekte, idet skan log
var angivet som varemodtager. ham bekendt var der ikke tale om en transport fra lager til
lager, altså en intern transport, men derimod en ekstern transport.. han mente, at varerne
skulle fra lageret i sverige og ud til diverse eksterne modtagere i danmark. hvis det havde
været en transport fra lager til lager, ville han have bedt om en anden type dokumentation.
kurt jensen har forklaret bl.a., at han har ansvar for logistik hos skan log i taulov, herunder
for lagerføringen af hvidevarer i danmark og norden. skan log har en kontrakt med bsh
om at være lagerførende i norden og baltikum. skan log foranstalter transporter mellem
sverige og danmark og indgår transportaftaler med dsv herom. torben damløkke pedersen
har været udførende transportør på mange af transporterne fra sverige til danmark. han
kender godt torben damløkke pedersens chauffør per møller hansen, idet han havde kørt
mange transporter for dem.
til brug hvis traileren blev stoppet under transporten, var der udfyldt et cmr-fragtbrev,
hvor bsh var anført som afsender og bsh c/o skan log som modtager. den angivne brutto-
                                                  - 11 -
vægt på fragtbrevet er en skønnet vægt. der foretages ikke en egentlig vejning af godset. je-
sper andersen, der har kvitteret for modtagelsen på fragtbrevet, er en af deres medarbejdere
skan log i taulov instruerer lageret i eskilstuna, om hvilket gods der skal lastes ombord på
traileren. kollilisterne sendes elektronisk til lageret i eskilstuna og først afslutningsvis. i for-
bindelse med lastning af en trailer har de en fast fremgangsmåde, hvorefter det er skan log,
der laster traileren, mens chaufføren kigger på.
mandag den 23. maj 2011 underrettede dsv ham om, at traileren var blevet stjålet. han var
til stede, da traileren senere ankom til taulov. politiet havde da inspiceret traileren. hos
skan log skulle de sortere resten af godset og fastslå, hvad der manglede. det gjorde de ved
at sammenholde de fremlagte fragtbreve med de tilbageværende varer i traileren. chauffø-
ren har som regel disse fragtbreve med i en kuvert fra lageret i sverige. alle kolli var mærket
med samme oplysninger, som fremgik af fragtbrevene. de tog de tilbageværende kolli ud af
lastbilen og krydsede dem af på fragtbrevene, og til sidst kunne de fastslå, hvilket gods der
manglede. størstedelen af godset var væk. der var tre/fire ansatte på opgaven, som var helt
ukompliceret. ham bekendt blev der ikke taget billeder af godset ved ankomsten til taulov.
han sendte en liste over det manglende gods til dsv. han tilbød dsv selv at tælle godset,
men det ønskede de ikke. det var dsv’s og vognmanden, dvs. torben damløkke pedersens,
ønske, at skan log gennemgik lasten og godset.
de havde begået en fejl i fakturaen med nummer 3000395713, idet de havde faktureret 50
bosch opvaskemaskiner, selv om der rettelig var 40 opvaskemaskiner tilbage i traileren. hvis
der er kolli uden tilhørende fakturaer, skyldes det, varerne ikke var stjålet og derfor var leve-
ret til kunderne. der er udelukkende udstedt fakturaer på varer, der manglede, således at
bsh kunne fakturere skan log og genfremsende et vareparti, svarende til det stjålne gods.
eftersom kun en del af lasten var stjålet kan en sammenlægning af den vægt, der er angivet
på de enkelte fragtbreve, ikke anvendes til at fastlægge, hvor meget der var stjålet. vægten
vil på nogle af fragtbrevene skulle reduceres med den mængde af godset, der ikke var stjålet.
                                                 - 12 -
kravet er opgjort på grundlag af fakturaer udstedt mellem bsh hvidevarer a/s og skan
log. opgørelsen bygger på bosch siemens’ nettopriser, hvilket er i overensstemmelse deres
årelange praksis. han kender ikke bshs nettoomkostninger globalt set, men henholder sig til
oplysningerne modtaget fra bsh. man kan vurdere, om priserne er korrekte, ved at sammen-
ligne med priserne i detailhandlen. bsh fratrækker en grundrabat på 36 % og en ekstra ra-
bat. de lagde beløbene på de enkelte fakturaer fra bsh sammen og fakturerede det samlede
beløb til dsv.
dsv og skan log drøftede ikke beløbets størrelse. dsv betalte fakturaen og fik alle sagens
bilag, herunder fakturaer og kollilister. sagen var herefter afsluttet for skan log.
parternes synspunkter
for torben damløkke pedersen er der i det væsentlige procederet i overensstemmelse med
påstandsdokumentet af 20. januar 2015, hvoraf fremgår følgende:
       ”det gøres overordnet gældende, at sagsøgte er forpligtet til at udbetale erstatningsbe-
       løb [256.115,96 kr.] til sagsøger i henhold til den af sagsøger tegnede forsikring, der
       bl.a. omfatter sagsøgers fragtføreransvar.
       hertil gøres det gældende, at sagsøger er ansvarlig for bortkomst af godset, jf. cmr §
       24, stk. 1, hvorfor sagsøgers betaling af et dokumenteret krav til skadelidte, berettiger
       sagsøger til at kræve det udbetalte beløb dækket hos sagsøgte.
       det fastholdes, at sagsøger var forpligtet til at betale erstatning til dsv, jf. cmr § 24, og
       det gøres gældende, at erstatningens størrelse er dokumenteret, jf. cmr loven § 29,
       understøttet af sagens bilag …
       og dermed bestrides det, at der ikke er fremlagt dokumentation for godsets værdi mv.
       i forlængelse heraf gøres det gældende, at der ikke er tale om kulanceerstatning, men
       erstatning, der er dækket af den hos sagsøgte tegnede forsikring.
       ydermere gøres det gældende, at sagsøgte har afvist at udbetale erstatningsbeløb på et
       forkert grundlag, eftersom kravet ikke er forældet jf. cmr loven § 41, stk. 1, eller udo-
       kumenteret, eftersom forædelsesfristen blev suspenderet ved anmeldelsen jf. cmr lo-
       ven § 41, stk. 3.
                                                - 13 -
      det bestrides derfor, at kravet er forældet, og i den forbindelse gøres det gældende, jf.
      bilag …, at frem sendelse at skriftligt krav med anført beløb at erstatningens størrelse
      opfylder betingelser for fristafbrydelse, jf. cmr loven § 41, stk. 3, hvorfor det gøres
      gældende, at forældelsen at kravet samtidig blev suspenderet.
      det gøres gældende, at skadens art [bortkomst af godset] er dokumenteret jf. cmr § 10
      jf. 5, … desuden er skadens art dokumenteret ved politianmeldelse den 23. maj 2011.
      ydermere gøres det gældende, at skadens omfang er dokumenteret ved skan logs op-
      gørelse fremsendt til dsv […], samt de underliggende fragtbreve og fakturaer der ved-
      rører det bortkomne gods […].
      afslutningsvis gøres det gældende, at det efter dansk retspraksis er almindelig aner-
      kendt, at skadelidte opgør sit krav på baggrund af fakturaværdien […], der kan lægges
      til grund ved beregning af værdien at det bortkomne gods.”
for tryg forsikring er der i det væsentlige procederet i overensstemmelse med påstandsdo-
kumentet af 20. januar 2015, hvoraf fremgår følgende:
      ”1. sagsøgers krav er forældet, idet kravet ikke er rejst rettidigt i henhold til cmr-
          lovens § 41, stk. 3.
      2. dsv road a/s’ fremsendelse af en faktura stillet til “trygvesta forsikring ais” den
          13. september 2011 opfylder ikke betingelserne for at virke fristafbrydende i hen-
          hold til cmr-lovens § 41, stk. 3.
      3. det gøres gældende, at sagsøger ikke var juridisk forpligtet til at betale erstatning til
          dsv road a/s. sagsøgers evt. betaling af erstatning til dsv road a/s må betragtes
          som en kulanceerstatning, som ikke er dækket af den hos sagsøgte tegnede forsik-
          ring.
      4. sagsøger har ikke opfyldt sin tabsbegrænsningspligt.
      5. det gøres gældende, at forældelsesfristen i cmr-lovens § 41, stk. 3 ikke har været
          suspenderet forud for den 9. juli 2012.
      6. sagsøger har ikke dokumenteret, at der er årsagsforbindelse og der mangler behørig
          dokumentation for tabet, herunder godsets værdi på tidspunktet for godsets afsen-
          delse, jf. cmr-lovens § 29.
      7. selvom det lægges til grund, at kravet ikke er forældet, har sagsøger ikke løftet sin
          bevisbyrde i henseende til det påståede tab, der er udokumenteret.”
                                                - 14 -
sø- og handelsrettens begrundelse og resultat
efter oplysningerne i sagen, herunder indholdet af korrespondancen med tryg forsikring,
kan torben damløkke pedersens krav ikke anses for forældet i medfør af cmr-lovens § 41.
med hensyn til opgørelsen af kravet og dokumentation herfor kan det efter det foreliggende
lægges til grund, at tryg forsikring instruerede chaufføren per møller hansen om at tilkalde
politiet og aflevere det resterende gods i traileren til skan log (kunden) i taulov, men ikke
stillede krav om at tilkalde en uafhængig surveyor til at gennemgå lasten. efter forklaringen
fra kaj drasbeck fra tryg forsikring må det endvidere lægges til grund, at han ikke var klar
over, at der var tale om en lager-til-lager transport internt hos skan log, og at hans krav om
dokumentation og fakturaer derfor ikke var relevante i den aktuelle sag. det kan yderligere
lægges til grund, at torben damløkke pedersen fortsat er kunde hos tryg forsikring og har
haft ansvarssager både før og efter denne sag, der alle har haft et normalt sagsforløb.
efter rettens vurdering har denne sag fået et skævt forløb under sagsbehandlingen, og det
kan ikke komme torben damløkke pedersen til skade, at han efter lang tids venten valgte at
udrede erstatningsbeløbet for godstyveriet til sin kontraktpart, dsv, jf. cmr-lovens § 24, så
deres samarbejde kunne bevares, og så selv videreførte kravet over for tryg forsikring.
kravet er opgjort efter nettokostpriser og findes efter de fremlagte fakturaer og øvrige bilag
tilstrækkeligt dokumenteret og rimeligt. det tilføjes, at kravet er lavere end maksimalbeløbet
i medfør af cmr-lovens § 29, stk. 2, idet kravet herefter ville udgøre til ca. 270.000 kr.
som følge af det anførte tages torben damløkke pedersens betalingspåstand til følge.
sagsomkostninger
tryg skal betale sagsomkostninger til torben damløkke pedersen med i alt 30.000 kr. beløbet
omfatter udgifter til advokat samt dækning af retsafgifter (6.520 kr.) og er fastsat efter sagens
værdi, omfang og forløb.
                                               - 15 -
                                     thi kendes for ret:
sagsøgte, tryg forsikring a/s, skal betale 256.115,96 kr. med tillæg af procesrente fra den 14.
februar 2013 samt 30.000 kr. i sagsomkostninger til sagsøger, torben damløkke pedersen.
beløbene skal betales inden 14 dage. omkostningsbeløbet forrentes efter rentelovens § 8a.
      henrik dam                     lotte wetterling                    anders madsen
                                             (sign.)
                                          ___ ___ ___
                                 udskriftens rigtighed bekræftes
                          sø- og handelsretten, den 27. februar 2015